pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ธอส. ชวนมอบอั่งเปารับเทศกาลตรุษจีน ด้วยสลากต่อเงินต่อทอง ซื้อวันนี้มีสิทธิ์ลุ้นรางวัลเป็นสลากออมทรัพย์มูลค่าสูงสุด 1 ล้านบาท
วันพฤหัสบดีที่ 3 กุมภาพันธ์ 2565
ธอส. ชวนมอบอั่งเปารับเทศกาลตรุษจีน ด้วยสลากต่อเงินต่อทอง ซื้อวันนี้มีสิทธิ์ลุ้นรางวัลเป็นสลากออมทรัพย์มูลค่าสูงสุด 1 ล้านบาท
ธอส.เอาใจคนรักการออมที่กําลังมองหาของขวัญเพื่อมอบเป็นอั่งเปาให้ญาติผู้ใหญ่ หรือบุตรหลาน เนื่องในโอกาสวันตรุษจีน ปี 2565 ด้วยสลากออมทรัพย์ ธอส. ชุดต่อเงินต่อทอง หน่วยละ 10,000 บาท อายุสลาก 3 ปี ผลตอบแทนหน้าสลาก 0.50% ต่อปี
ธนาคารอาคารสงเคราะห์ เอาใจคนรักการออมที่กําลังมองหาของขวัญเพื่อมอบเป็นอั่งเปาให้ญาติผู้ใหญ่ หรือบุตรหลาน เนื่องในโอกาสวันตรุษจีน ปี 2565 ด้วยสลากออมทรัพย์ ธอส. ชุดต่อเงินต่อทอง หน่วยละ 10,000 บาท อายุสลาก 3 ปี ผลตอบแทนหน้าสลาก 0.50% ต่อปี โดยผู้ซื้อมีสิทธิ์ลุ้นรางวัลตลอด 36 งวด เป็นสลากออมทรัพย์ชุดต่อเงินต่อทองเพื่อเพิ่มโอกาสในการถูกรางวัลมากขึ้น รางวัลที่ 1 ได้รับสลากมูลค่า 1 ล้านบาท รางวัลที่ 2 รับสลากมูลค่า 100,000 บาท รางวัลที่ 3 สลากมูลค่า 20,000 บาท รางวัลที่ 4 สลากมูลค่า 10,000 บาท พร้อมรางวัลพิเศษ เลขต่อเงินต่อทอง (เลขวิ่งหลักหน่วย 1 ตัว) รางวัลละ 30 บาท หากซื้อสลาก 10 หน่วย หรือ 100,000 บาท จะถูกรางวัลเลขท้ายทุกงวด เมื่อรวมกับผลตอบแทนหน้าสลากแล้ว จะได้ผลตอบแทนขั้นต่ํา 0.86%ต่อปี พิเศษ!! สําหรับลูกค้าสลากต่อเงินต่อทองจะได้รับผลิตภัณฑ์สินเชื่อที่อยู่อาศัยอัตราดอกเบี้ยพิเศษเมื่อฝากครบกําหนดอายุสลาก 3 ปี ด้วย ซึ่งสลากออมทรัพย์ ธอส. ชุดต่อเงินต่อทอง ได้รับความสนใจจากลูกค้าเป็นจํานวนมาก ล่าสุด ณ วันที่ 31 มกราคม 2565 สามารถจําหน่ายได้แล้วถึง 350,000 หน่วย คิดเป็นมูลค่า 3,500 ล้านบาท สอบถามรายละเอียดเพิ่มเติมหรือติดตามข้อมูลข่าวสารของธนาคารได้ที่ศูนย์ลูกค้าสัมพันธ์ (Call Center) โทร 0-2645-9000 หรือ www.ghbank.co.th, Facebook Fanpage ธนาคารอาคารสงเคราะห์ และ Application : GHB ALL
รัฐบาลไทย-ข่าวทำเนียบรัฐบาล-สธ. เผยผลสำรวจ “ไอคิว” เด็ก ป.1 ปี 64 สูงเกินค่ามาตรฐาน “อีคิว” อยู่ระดับปกติ เร่งพัฒนาศักยภาพเด็กไทย สู่การเป็นพลเมืองศตวรรษที่ 21
วันพฤหัสบดีที่ 12 พฤษภาคม 2565
สธ. เผยผลสํารวจ “ไอคิว” เด็ก ป.1 ปี 64 สูงเกินค่ามาตรฐาน “อีคิว” อยู่ระดับปกติ เร่งพัฒนาศักยภาพเด็กไทย สู่การเป็นพลเมืองศตวรรษที่ 21
.....
กระทรวงสาธารณสุข เผยผลสํารวจระดับสติปัญญาและความฉลาดทางอารมณ์ของเด็กไทย ชั้นประถมศึกษาปีที่ 1 ประจําปี 2564 ทั่วประเทศ พบว่า
.
มีระดับสติปัญญา (ไอคิว) เฉลี่ย 102.8 สูงขึ้นจากปี 2559 ซึ่งเกินค่ามาตรฐานที่ 100 ถือว่าอยู่ในเกณฑ์ปกติ และผ่านเป้าหมายของแผนพัฒนาเศรษฐกิจและสังคมแห่งชาติ โดยระยะต่อไป จะเร่งพัฒนาไอคิวเด็กไทยให้ถึง 103 ภายในปี 2570
.
นอกจากนี้ ยังพบเด็กที่ฉลาดมาก ไอคิวเกิน 130 ราว 10.4% ส่วนกลุ่มไอคิวบกพร่องนั้น 4.2% ขณะที่ผลสํารวจความฉลาดทางอารมณ์ (อีคิว) อยู่ในเกณฑ์ปกติ 83.4%
.
ผลการสํารวจดังกล่าว จะเป็นฐานข้อมูลสําคัญ เพื่อให้ภาคส่วนที่เกี่ยวข้องนําไปใช้วางแผน กําหนดเป้าหมาย ผลักดันให้เกิดการพัฒนาและส่งเสริมสติปัญญาและความฉลาดทางอารมณ์ของเด็กไทย จนนําสู่การเป็น "พลเมืองในศตวรรษที่ 21" ได้
.
อ่านเพิ่มเติม คลิกhttps://www.thaigov.go.th/news/contents/details/54446
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ชวนอ่าน! คู่มือ PDPA สำหรับประชาชน กฎหมายใกล้ตัวที่ทุกคนต้องรู้
วันจันทร์ที่ 4 กรกฎาคม 2565
ชวนอ่าน! คู่มือ PDPA สําหรับประชาชน กฎหมายใกล้ตัวที่ทุกคนต้องรู้
.....
กฎหมาย PDPA (Personal Data Protection Act) หรือ พ.ร.บ.คุ้มครองข้อมูลส่วนบุคคล พ.ศ. 2562 เริ่มมีผลบังคับใช้ตั้งแต่วันที่ 1 มิ.ย. 65 ที่ผ่านมา เพื่อให้การคุ้มครองข้อมูลเกี่ยวกับบุคคลที่ทําให้สามารถระบุตัวบุคคลนั้นได้ ไม่ว่าทางตรงหรือทางอ้อม เช่น ชื่อ - สกุล ที่อยู่ เลขบัตรประชาชน เบอร์ติดต่อ อีเมล ประวัติสุขภาพ เป็นต้น ทั้งนี้ เพื่อป้องกันการละเมิดสิทธิความเป็นส่วนตัวของเจ้าของข้อมูล ที่อาจนํามาซึ่งความเดือดร้อนรําคาญหรือสร้างความเสียหายได้
.
ดังนั้น เราในฐานะเจ้าของข้อมูลมีความเกี่ยวข้องกับกฎหมายฉบับนี้ จึงต้องทําความเข้าใจถึงสิทธิที่จะได้รับการคุ้มครอง รวมถึงสิ่งที่ควรหลีกเลี่ยงเพื่อไม่ให้เกิดการละเมิดสิทธิข้อมูลของบุคคลอื่นด้วย
.
ดาวน์โหลดคู่มือ PDPA คลิก https://bit.ly/3nlUMQq
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ สั่งเดินหน้าเคลื่อนที่ฉีดวัคซีนให้ประชาชนครบโดส พร้อมตั้งการ์ดป้องกัน "โอไมครอน" ขณะที่ยอดผู้ติดเชื้อและผู้เสียชีวิตต่ำสุดในรอบ 5 เดือน
วันจันทร์ที่ 29 พฤศจิกายน 2564
​โฆษกรัฐบาลเผย นายกฯ สั่งเดินหน้าเคลื่อนที่ฉีดวัคซีนให้ประชาชนครบโดส พร้อมตั้งการ์ดป้องกัน "โอไมครอน" ขณะที่ยอดผู้ติดเชื้อและผู้เสียชีวิตต่ําสุดในรอบ 5 เดือน
​โฆษกรัฐบาลเผย นายกฯ สั่งเดินหน้าเคลื่อนที่ฉีดวัคซีนให้ประชาชนครบโดส พร้อมตั้งการ์ดป้องกัน "โอไมครอน" ขณะที่ยอดผู้ติดเชื้อและผู้เสียชีวิตต่ําสุดในรอบ 5 เดือน
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ขณะนี้สถานการณ์การแพร่ระบาดของโควิด-19 ทั่วโลกกลับมาระบาดซ้ําโดยเฉพาะในทวีปยุโรป แม้หลายประเทศฉีดวัคซีนครบ 2 เข็มครอบคลุมประชากรจํานวนมากแล้วก็ตาม ซึ่งรายงานการฉีดวัคซีนป้องกันโรคโควิด - 19 ทั่วโลก ได้ดําเนินการฉีดแล้ว จํานวน 7,840 ล้านโดส ใน 205 ประเทศ/เขตการปกครอง อัตราการฉีดวัคซีนล่าสุด 34.1 ล้านโดสต่อวัน ขณะนี้ทั่วโลกยังมีความกังวลในเชื้อไวรัสโควิดกลายพันธุ์ตัวใหม่ "โอไมครอน"ที่พบในทวีปแอฟริกาตอนใต้ ที่กลายพันธุ์หลายตําแหน่ง ถูกจัดอยู่ในกลุ่มที่รุนแรงสุด เปลี่ยนแปลงหนามมากกว่าเดลต้าถึง 3.5 เท่า สามารถหลบภูมิคุ้มกันได้ ทําให้ติดเชื้อได้เร็วขึ้น ในส่วนของประเทศไทย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้สั่งการให้หน่วยงานที่เกี่ยวข้องทั้งด้านสาธารณสุข ความมั่นคง คมนาคม การท่องเที่ยว เฝ้าระวังและกลั่นกรองเป็นพิเศษไม่ให้เชื้อโควิดสายพันธุ์โอไมครอน เข้าประเทศไทยได้ โดยล่าสุด ได้มีมาตรการห้าม 8 ประเทศ ที่มีการพบและเสี่ยงต่อการแพร่ระบาดของสายพันธุ์ดังกล่าวเดินทางเข้าประเทศไทยแล้ว ได้แก่ บอตสวานา เอสวาตีนี เลโซโท มาลาวี โมซัมบิก นามิเบีย ซิมบับเว แอฟริกาใต้
โฆษกประจําสํานักนายกรัฐมนตรี กล่าวเพิ่มเติมว่าในส่วนของประเทศไทย ขณะนี้ภาพรวมแผนการบริหารจัดการและการฉีดวัคซีนโควิด-19 ไทยเป็นไปด้วยความเรียบร้อย รัฐบาลเร่งเดินหน้าฉีดวัคซีนให้กับทุกคนทุกพื้นที่ วัคซีนมีเพียงพอสําหรับคนไทยทั้งประเทศ และทุกชนิดผ่านการอนุมัติโดย องค์การอนามัยโลก (WHO) และสํานักงานคณะกรรมการอาหารและยา (อย.) ของไทย สามารถสร้างภูมิต้านทานป้องกันโควิด-19 ที่มีอาการได้ถึง 80-90% สามารถสร้างภูมิต้านทานป้องกันโควิด-19 เห็นผลลัพธ์ในการลดอาการติดเชื้อรุนแรงหรือป่วยหนักได้เป็นอย่างดี โดยวันนี้ยอดผู้ติดเชื้อลดเหลือ 4,753 ราย และยอดผู้เสียชีวิต ลดเหลือจํานวน 27 ราย ซึ่งถือว่าต่ําสุดในรอบ 5 เดือนที่ผ่านมา อัตราการเสียชีวิตลดลงเหลือ 0.99% ยอดผู้ป่วยที่กําลังรับการรักษาอยู่ที่ประมาณ 7 หมื่นราย จํานวนเตียงรักษามีปริมาณที่เพียงพอ ขณะนี้มีการใช้เตียงเพียง 1 ใน 3 เท่านั้น โดยข้อมูลการฉีดวัคซีนตั้งแต่วันที่ 28 ก.พ. 2564 - 28 พ.ย.2564 (23.25 น.) มีการฉีดวัคซีนสะสม 92,320,021 โดส แบ่งเป็นเข็มที่ 1 สะสม 48 ล้านราย เข็มที่ 2 สะสม 41 ล้านราย เข็มที่ 3 สะสม 3.3 ล้านราย
"สัปดาห์นี้เป็นสัปดาห์แห่งการฉีดวัคซีน สู่เป้าหมาย 100 ล้านโดส เชิญชวนประชาชนเข้ารับการฉีดวัคซีนป้องกันโรคโควิด-19 ให้ครบโดส เพื่อสร้างภูมิคุ้มกันหมู่ ท่านนายกฯ ได้กําชับให้สํานักงานสาธารณสุขจังหวัดเดินหน้าเคลื่อนที่ฉีดวัคซีนให้ประชาชนไทยในทุกพื้นที่ ขอความร่วมมือประชาชนทุกคนเข้ารับวัคซีน เพื่อสร้างภูมิคุ้มกันและความปลอดภัยให้ตัวเองและครอบครัว ร่วมกันเดินหน้าสร้างภูมิคุ้มกันหมู่ ตั้งการ์ดป้องกันเชื้อโควิด-19 พร้อมขับเคลื่อนเศรษฐกิจ ภาคธุรกิจการท่องเที่ยว รับการเปิดประเทศต่อไป"นายธนกรฯ กล่าว
............................
รัฐบาลไทย-ข่าวทำเนียบรัฐบาล-กระทรวงเกษตรฯ เผยความคืบหน้าการขับเคลื่อนโครงการ 1 ตำบล 1 กลุ่มเกษตรทฤษฎีใหม่การดำเนินการสนับสนุนปัจจัยการผลิตให้กับเกษตรกร(ด้านพืชและด้านปศุสัตว์)ในพื้นที่จังหวัดพังงา จังหวัดสตูล
วันพฤหัสบดีที่ 19 สิงหาคม 2564
กระทรวงเกษตรฯ เผยความคืบหน้าการขับเคลื่อนโครงการ 1 ตําบล 1 กลุ่มเกษตรทฤษฎีใหม่การดําเนินการสนับสนุนปัจจัยการผลิตให้กับเกษตรกร(ด้านพืชและด้านปศุสัตว์)ในพื้นที่จังหวัดพังงา จังหวัดสตูล
กระทรวงเกษตรฯ เผยความคืบหน้าการขับเคลื่อนโครงการ 1 ตําบล 1 กลุ่มเกษตรทฤษฎีใหม่
19 ส.ค. 64 ดร.ทองเปลว กองจันทร์ ปลัดกระทรวงเกษตรและสหกรณ์ เปิดเผยผลการขับเคลื่อนโครงการ 1 ตําบล 1 กลุ่มเกษตรทฤษฎีใหม่ ในส่วนของการสนับสนุนปัจจัยการผลิตให้กับเกษตรกร (ด้านพืชและด้านปศุสัตว์) ว่า กระทรวงเกษตรและสหหรณ์ โดยหน่วยงานที่เกี่ยวข้องได้ทยอยส่งมอบปัจจัยการผลิต ให้แก่เกษตรกรที่เข้าร่วมโครงการ 1 ตําบล 1 กลุ่มเกษตรทฤษฎีใหม่ โดยในเบื้องต้น ได้รับรายงานผลการดําเนินงานจากเกษตรและสหกรณ์จังหวัดพังงา ซึ่งได้มีการส่งมอบพันธุ์ไม้ยืนต้น และเมล็ดพันธุ์ข้าวโพดให้แก่เกษตรกรที่เข้าร่วมโครงการ 1 ตําบล 1 กลุ่มเกษตรทฤษฏีใหม่ จํานวน 83 ราย สํานักงานปศุสัตว์จังหวัดพังงา ได้ส่งมอบพันธุ์สัตว์ พร้อมอาหารสัตว์และเวชภัณฑ์ให้แก่เกษตรกรที่เข้าร่วมโครงการฯ จํานวน 83 ราย และสํานักงานเกษตรและสหกรณ์จังหวัดสตูล ร่วมกับสํานักงานปศุสัตว์จังหวัดสตูล ส่งมอบปัจจัยการผลิตด้านปศุสัตว์ตามความต้องการของเกษตรกรและสอดคล้องกับสภาพพื้นถิ่น ประกอบด้วย ไก่ไข่ จํานวน 162 ตัว เป็ดไข่ จํานวน 54 ตัว เป็ดเนื้อ จํานวน 33 ตัว ไก่พื้นเมือง จํานวน 93 ตัว อาหารไก่ไข่ จํานวน 540 กิโลกรัม อาหารเป็ดไข่ จํานวน 54 กิโลกรัม อาหารเป็ดเนื้อ จํานวน 20 กิโลกรัม อาหารไก่พื้นเมือง จํานวน 288 กิโลกรัม และกากน้ําตาล จํานวน 108 กิโลกรัม ให้แก่เกษตรกรที่เข้าร่วมโครงการฯ จํานวน 48 ราย
สําหรับการสนับสนุนปัจจัยการผลิตด้านประมงนั้น อยู่ระหว่างการปรับสภาพน้ําในบ่อ เนื่องจากบ่อขุดใหม่จะมีสภาพเป็นกรด ซึ่งทางเจ้าหน้าที่ประมงได้แนะนําให้เกษตรกรใส่ปูนขาว เพื่อปรับสภาพน้ําในบ่อให้พร้อม โดยคาดว่าจะส่งมอบพันธุ์ปลาได้ภายในเดือนกันยายน 2564 ทั้งนี้ กระทรวงเกษตรและสหกรณ์ พร้อมเร่งรัดการดําเนินการสนับสนุนปัจจัยการผลิตให้กับเกษตรกร เนื่องจากเป็นโครงการที่เกษตรกรจะได้รับประโยชน์ สามารถสร้างรายได้ให้กับครัวเรือนเกษตรกรได้จริง ในช่วงสถานการณ์ภาวะเศรษฐกิจซบเซา และวิกฤตการระบาดของโรคโควิค-19 ในขณะนี้
รัฐบาลไทย-ข่าวทำเนียบรัฐบาล-กรมทางหลวง สรุปรายงานข้อมูลอุบัติเหตุบนทางหลวงทั่วประเทศประจำเดือนมีนาคม 2565
วันพฤหัสบดีที่ 21 เมษายน 2565
กรมทางหลวง สรุปรายงานข้อมูลอุบัติเหตุบนทางหลวงทั่วประเทศประจําเดือนมีนาคม 2565
พบอุบัติเหตุลดลง 42% สาเหตุหลักขับเร็วเกินกฎหมายกําหนด
กรมทางหลวง (ทล.) กระทรวงคมนาคม โดยสํานักอํานวยความปลอดภัย ได้สรุปรายงานข้อมูลอุบัติเหตุบนทางหลวงทั่วประเทศประจําเดือนมีนาคม 2565 จากการรายงานอุบัติเหตุทางระบบ HAIMS พบว่า อุบัติเหตุเกิดขึ้นบนทางหลวงในความรับผิดชอบของ ทล. จํานวน 997 ครั้ง ทําให้มีผู้เสียชีวิต 145 คน ได้รับบาดเจ็บทั้งสิ้น 684 คน จํานวน รถที่เกิดอุบัติเหตุ 1,494 คัน เป็นเหตุให้ทรัพย์สินของกรมทางหลวงเสียหายประมาณ 12 ล้านบาท เมื่อเปรียบเทียบสถิติอุบัติเหตุประจําเดือนมีนาคม 2564 จํานวนอุบัติเหตุลดลงจากปีที่ผ่านมา 42% ผู้เสียชีวิตลดลง 43% บาดเจ็บลดลง 45% จํานวนรถที่เกิดอุบัติเหตุลดลง 43% ซึ่งสาเหตุหลักการเกิดอุบัติเหตุมาจากผู้ขับขี่ขับรถด้วยความเร็วสูงกว่ากฎหมายกําหนด 79% (792 ครั้ง) รองลงมาได้แก่ หลับใน 6% (64 ครั้ง) การตัดหน้าระยะกระชั้นชิด 6% (57 ครั้ง) และอุปกรณ์รถบกพร่อง 5% (48 ครั้ง)
สําหรับอุบัติเหตุส่วนใหญ่เกิดบริเวณทางตรง 69% (692 ครั้ง) ทางโค้ง 12% (119 ครั้ง) และทางแยกระดับเดียวกัน 7% (67 ครั้ง) ยานพาหนะที่เกิดอุบัติเหตุส่วนใหญ่ ได้แก่ รถปิคอัพบรรทุก 4 ล้อ 40% (594 คัน) รถยนต์นั่ง 25% (374 คัน) และรถบรรทุกมากกว่า 10 ล้อ (รถพ่วง) 11% (162 คัน) ซึ่งหากจําแนกตามภาคของการเกิดอุบัติเหตุพบว่าเส้นทางในภาคเหนือเกิดอุบัติเหตุสูงสุด 23% ภาคตะวันออกเฉียงเหนือ 19% และภาคตะวันออก 15% นอกจากนี้ ทางหลวงที่เกิดอุบัติเหตุสูงสุด คือ ทางหลวงหมายเลข 7 ตอน หนองข้างคอก - ตะเคียนเตี้ย จ.ชลบุรี จํานวน 39 ครั้ง
ทั้งนี้ ทล. ได้มีมาตรการแก้ไขที่ได้ดําเนินการร่วมกับตํารวจทางหลวงในการบังคับใช้กฎหมายอย่างต่อเนื่อง โดยเฉพาะการตรวจจับความเร็วยานพาหนะที่วิ่งบนทางหลวงพร้อมทั้งให้แขวงทางหลวงดําเนินการตรวจสอบความปลอดภัยถนน ซึ่งเป็นมาตรการที่สําคัญในการลดและป้องกันอุบัติเหตุที่อาจเกิดขึ้น กรมทางหลวงขอความร่วมมือผู้ใช้ทางโปรดขับขี่ด้วยความระมัดระวัง เพื่อความปลอดภัยของท่านและผู้ร่วมทางรวมถึงป้องกันและลดอุบัติเหตุให้ได้ประสิทธิผลอีกด้วย
หากประชาชนผู้ใช้ทางต้องการแจ้งอุบัติเหตุหรือสอบถามข้อมูลการเดินทางเพิ่มเติมสามารถติดต่อได้ที่สายด่วน ทล. 1586 (โทรฟรีทุกเครือข่ายตลอด 24 ชั่วโมง) สายด่วนมอเตอร์เวย์ 1586 กด 7 และตํารวจทางหลวง 1193 ตลอด 24 ชั่วโมง
รัฐบาลไทย-ข่าวทำเนียบรัฐบาล-โฆษกรัฐบาลเผย นายกรัฐมนตรีพร้อมเข้าร่วมการประชุมผู้นำ BIMSTEC ครั้งที่ 5 และรับมอบตำแหน่งประธาน BIMSTEC ต่อจากศรีลังกา
วันจันทร์ที่ 28 มีนาคม 2565
โฆษกรัฐบาลเผย นายกรัฐมนตรีพร้อมเข้าร่วมการประชุมผู้นํา BIMSTEC ครั้งที่ 5 และรับมอบตําแหน่งประธาน BIMSTEC ต่อจากศรีลังกา
โฆษกรัฐบาลเผย นายกรัฐมนตรีพร้อมเข้าร่วมการประชุมผู้นํา BIMSTEC ครั้งที่ 5 และรับมอบตําแหน่งประธาน BIMSTEC ต่อจากศรีลังกา
วันนี้ (28 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเข้าร่วมการประชุมผู้นําความริเริ่มแห่งอ่าวเบงกอลสําหรับความร่วมมือหลากหลายสาขาทางวิชาการและเศรษฐกิจ (The Bay of Bengal Initiative for Multi-Sectoral Technical and Economic Cooperation : BIMSTEC) ครั้งที่ 5 และการประชุมที่เกี่ยวข้อง ซึ่งจัดขึ้นโดยศรีลังกา และนายโคฐาภยะ ราชปักษะ ประธานาธิบดีศรีลังกา เป็นผู้กล่าวในช่วงพิธีเปิดการประชุม ในวันที่ 30 มีนาคม 2565 เวลา 09.50 น. ผ่านระบบการประชุมทางไกล ณ ตึกภักดีบดินทร์ ทําเนียบรัฐบาล
นายธนกร กล่าวว่า บิมสเทค (BIMSTEC) เป็นกรอบความร่วมมือหลากหลายสาขาทางวิชาการและเศรษฐกิจระหว่าง 7 ประเทศในอ่าวเบงกอล ได้แก่ บังคลาเทศ ภูฏาน อินเดีย เมียนมา เนปาล ศรีลังกา และไทย ก่อตั้งเมื่อวันที่ 6 มิถุนายน 2540 ภายใต้การริเริ่มและผลักดันของไทย เพื่อสอดรับนโยบายมองตะวันตก (Look West) ของไทย เข้ากับนโยบายมองตะวันออก (Look East) ของกลุ่มประเทศเอเชียใต้ และ Act East ของอินเดีย โดย ไทย เคยเป็นเจ้าภาพการประชุมระดับผู้นํา ครั้งที่ 1 เมื่อปี 2557
การประชุมผู้นํา BIMSTEC ครั้งที่ 5 ศรีลังกาในฐานะเจ้าภาพ จัดขึ้นภายใต้หัวข้อ “BIMSTEC- Towards a Resilient Region, Prosperous Economies, Healthy Peoples” หรือ “บิมสเทค มุ่งหน้าสู่อนุภูมิภาคที่ยืดหยุ่น มั่งคั่ง และประชาชนมีสุขภาพดี” ซึ่งการเข้าร่วมประชุมในครั้งนี้ นายกรัฐมนตรี ในฐานะตัวแทนประเทศไทย จะร่วมพิธีรับมอบตําแหน่งประธาน BIMSTEC ให้แก่ไทย พร้อมร่วมรับชมวิดีโอเปิดตัวการเป็นประธาน โดย ไทยจะเป็นประธาน BIMSTEC วาระ 2 ปี ช่วงปี 2565-2566 ต่อจากศรีลังกา โดยประเด็นที่ไทยต้องการผลักดันในช่วงการดํารงตําแหน่งประธาน อาทิ การสนับสนุนการฟื้นตัวทางเศรษฐกิจหลังการแพร่ระบาดของโควิด-19 การเตรียมพร้อมเพื่อรับมือกับความท้าทายและวิกฤตรูปแบบต่างๆ และความสามารถในการฟื้นตัว เป็นต้น และในการประชุมครั้งนี้ นายกรัฐมนตรีจะกล่าวถ้อยแถลงในนามผู้นํารัฐบาลไทยอีกด้วย
**********************
รัฐบาลไทย-ข่าวทำเนียบรัฐบาล-การช่วยเหลือเกษตรกรประสบภัยน้ำท่วม
วันจันทร์ที่ 18 ตุลาคม 2564
การช่วยเหลือเกษตรกรประสบภัยน้ําท่วม
วันเสาร์ที่ 16 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลพร้อมช่วยเหลือเยียวยาเกษตรกรในพื้นที่ประสบอุทกภัยตามระเบียบกระทรวงการคลังว่าด้วยเงินทดรองราชการเพื่อช่วยเหลือผู้ประสบภัยพิบัติกรณีฉุกเฉิน พ.ศ.2562 โดยให้เงินเยียวยาตามพื้นที่ที่เสียหายจริงครัวเรือนละไม่เกิน 30 ไร่ สําหรับข้าวไร่ละ 1,340 บาท พืชไร่และพืชผักไร่ละ 1,980 บาท ไม้ผล ไม้ยืนต้น และอื่นๆ ไร่ละ 4,048 บาท ทั้งนี้ หลังจากผู้ว่าราชการจังหวัดประกาศเขตการให้ความช่วยเหลือผู้ประสบภัยพิบัติกรณีฉุกเฉินแล้ว เกษตรกรจะต้องยื่นแบบ กษ 01 โดยให้ผู้ใหญ่บ้าน กํานัน อบต. หรือนายกเทศมนตรีรับรอง จากนั้นจะมีการตรวจสอบทะเบียนเกษตรกรและพื้นที่ที่เสียหายเพื่อให้ความช่วยเหลือ ผู้สนใจสอบถามเพิ่มเติมได้ที่ สํานักงานเกษตรจังหวัดทั่วประเทศ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. ไฟเขียว! เสนอ “อุทยานธรณีขอนแก่น” เป็นอุทยานธรณีโลก ชูแหล่งค้นพบซากไดโนเสาร์ 5 สายพันธุ์ใหม่ของโลก
วันเสาร์ที่ 25 มิถุนายน 2565
ครม. ไฟเขียว! เสนอ “อุทยานธรณีขอนแก่น” เป็นอุทยานธรณีโลก ชูแหล่งค้นพบซากไดโนเสาร์ 5 สายพันธุ์ใหม่ของโลก
.....
ที่ประชุม ครม. (21 มิ.ย. 65) เห็นชอบเสนอ “อุทยานธรณีขอนแก่น” เป็นอุทยานธรณีโลกขององค์การเพื่อการศึกษา วิทยาศาสตร์ และวัฒนธรรมแห่งสหประชาชาติ (UNESCO) เพื่อให้อุทยานธรณีขอนแก่นเป็นที่รู้จักและยอมรับจากนานาประเทศ ส่งผลดีต่อการท่องเที่ยวไทย สร้างรายได้ให้ท้องถิ่น และสร้างความตระหนักรู้การอนุรักษ์ทรัพยากรของประชาชนในพื้นที่
.
อุทยานธรณีขอนแก่น มีเนื้อที่ราว 1,038 ตารางกิโลเมตร ครอบคลุม 3 อําเภอในจังหวัดขอนแก่น คือ อ.ภูเวียง อ.เวียงเก่า และ อ.มัญจาคีรี โดยเป็นแหล่งค้นพบซากไดโนเสาร์ดึกดําบรรพ์ 5 สายพันธุ์ใหม่ของโลก ได้แก่ 1) สยามโมซอรัส สุธีธรนี 2) ภูเวียงโกซอรัส สิรินธรเน 3) สยามโมไท-รันนัสอีสานเอนซิส 4) กินรีมิมัส ขอนแก่นเอนซิส และ 5) ภูเวียงเวเนเตอร์ แย้มนิยมมิ รวมถึงมีแหล่งท่องเที่ยวเชิงประวัติศาสตร์ - ธรณีวิทยาที่สําคัญ เช่น ศูนย์ศึกษาวิจัยและพิพิธภัณฑ์ไดโนเสาร์ หลุมขุดค้นไดโนเสาร์ อุทยานแห่งชาติภูเวียง น้ําตกดาดฟ้า
.
ปัจจุบัน ประเทศไทยมีอุทยานธรณีโลกที่ได้รับการรับรองแล้ว 1 แห่ง คือ อุทยานธรณีสตูล เมื่อวันที่ 17 เม.ย. 62 ขณะที่อุทยานธรณีโคราช อยู่ระหว่างการพิจารณาของ UNESCO
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกฯ เผย นายกรัฐมนตรี ห่วงสุขภาพประชาชนในช่วงพายุฤดูร้อน แนะตรวจสอบด้วย ATK เมื่อมีอาการ ยึดหลัก Universal Prevention อย่างเคร่งครัด
วันอังคารที่ 19 เมษายน 2565
โฆษกฯ เผย นายกรัฐมนตรี ห่วงสุขภาพประชาชนในช่วงพายุฤดูร้อน แนะตรวจสอบด้วย ATK เมื่อมีอาการ ยึดหลัก Universal Prevention อย่างเคร่งครัด
โฆษกฯ เผย นายกรัฐมนตรี ห่วงสุขภาพประชาชนในช่วงพายุฤดูร้อน แนะตรวจสอบด้วย ATK เมื่อมีอาการ ยึดหลัก Universal Prevention อย่างเคร่งครัด ขณะที่จํานวนผู้ติดเชื้อรายใหม่วันนี้ รวม 16,891  ราย
วันที่ 19 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยสุขภาพประชาชนในช่วงที่สภาพภูมิอากาศแปรปรวนจากพายุฤดูร้อน ทําให้เกิดฝนฟ้าคะนองในหลายพื้นที่ ส่งผลให้อาจมีอาการไม่สบาย เป็นไข้หวัด แนะนําให้ประชาชนทุกคนดูแลสุขภาพตนเองให้ดี สังเกตอาการอย่างใกล้ชิดหากมีอาการป่วย มีไข้สูง หรืออ่อนเพลีย ตรวจ ATK เมื่อมีอาการ เนื่องจากอาการอาจคล้ายกับโรคโควิด-19 ซึ่งต้องเฝ้าระวังอย่างใกล้ชิด โดยถือเป็นการคัดกรองโรคเบื้องต้น เพื่อนําไปสู่การรักษาที่ทันท่วงที โดยทุกคนยังต้องยึดหลักการป้องกันการติดเชื้อโควิด-19 แบบครอบจักรวาล (Universal Prevention) อย่างเคร่งครัด และควรฉีดวัคซีนให้ครบตามที่กระทรวงสาธารณสุขแนะนํา ขณะเดียวกันก็ต้องระมัดระวังอันตรายที่อาจเกิดขึ้นจากฝนฟ้าคะนอง ใช้รถใช้ถนนด้วยความระมัดระวัง สําหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตรด้วย
สําหรับสถานการณ์การแพร่ระบาดของโควิด-19 วันนี้ (วันอังคารที่ 19 เมษายน 2565) ผู้ป่วยติดเชื้อรายใหม่ รวม 16,891 ราย จําแนกเป็น ผู้ป่วยจากในประเทศ 16,806 ราย ผู้ป่วยมาจากต่างประเทศ 85 ราย ผู้ป่วยสะสม 1,840,409ราย (ตั้งแต่ 1 มกราคม 2565) หายป่วยกลับบ้าน 24,927 ราย หายป่วยสะสม 1,670,866 ราย (ตั้งแต่ 1 มกราคม 2565) ผู้ป่วยกําลังรักษา 197,349 ราย เสียชีวิต 129 ราย จํานวนผู้ป่วยปอดอักเสบรักษาตัวอยู่ในโรงพยาบาล 2,104 ราย เฉลี่ยจังหวัดละ 27 ราย อัตราครองเตียง ร้อยละ 25.9
รัฐบาลไทย-ข่าวทำเนียบรัฐบาล-​รัฐบาลเชิญชวนใช้บริการสำนักงานที่ดินออนไลน์ จดทะเบียนสิทธิและนิติกรรมนอกพื้นที่ตั้งที่ดินได้
วันพฤหัสบดีที่ 21 เมษายน 2565
​รัฐบาลเชิญชวนใช้บริการสํานักงานที่ดินออนไลน์ จดทะเบียนสิทธิและนิติกรรมนอกพื้นที่ตั้งที่ดินได้
​รัฐบาลเชิญชวนใช้บริการสํานักงานที่ดินออนไลน์ จดทะเบียนสิทธิและนิติกรรมนอกพื้นที่ตั้งที่ดินได้
วันที่ 21 เม.ย. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มีนโยบายให้พัฒนาบริการรัฐบาลอิเล็กทรอนิกส์ โดยให้แต่ละหน่วยงานที่เกี่ยวข้องกับการบริการประชาชนโดยตรงนําระบบดิจิทัลเข้ามาปรับใช้กับการให้บริการ อํานวยความสะดวกให้กับประชาชน และผู้ประกอบธุรกิจ ซึ่งสอดคล้องกับยุทธศาสตร์ชาติด้วยนั้น
กรมที่ดิน กระทรวงมหาดไทยได้พัฒนาสํานักงานที่ดินอิเล็กทรอนิกส์ เพื่อสนับสนุนการจดทะเบียนสิทธิและนิติกรรมที่ดินออนไลน์ ให้ประชาชนในเขตกรุงเทพมหานครสามารถจดทะเบียน ณ สํานักงานที่ดินแห่งใดของกรุงเทพมหานครก็ได้ที่ใกล้บ้านหรือที่สะดวก โดยไม่ต้องเดินทางไปยังสํานักงานที่ดินซึ่งที่ดินนั้นตั้งอยู่
อย่างไรก็ตาม สิทธิหรือนิติกรรมที่จะดําเนินการจดทะเบียนต่างสํานักงานได้นี้จะต้องเป็นแบบที่ไม่มีการต้องประกาศหรือรังวัด ต้องมีเอกสารเป็นโฉนดที่ดินเท่านั้น และเจ้าของที่ดินต้องเข้าไปดําเนินการด้วยตนเอง โดยผู้ต้องการใช้บริการจดทะเบียนที่ดินต่างสํานักงานแบบออนไลน์นี้ จะต้องจองคิวล่วงหน้าโดยโหลดแอปพลิเคชั่น e-QLands เพื่อเข้าไปลงทะเบียนจองคิวล่วงหน้า 3 วันทําการ โดยเข้าไปในแอปพลิเคชั่นแล้วกดเลือกจองคิวจดทะเบียนต่างสํานัก เลือกสํานักงานที่ใกล้บ้านหรือที่สะดวกรอการยืนยัน จากนั้นก็เดินทางไปจดทะเบียน ณ สํานักงานที่ดินที่จองไว้ได้
“รัฐบาลขอเชิญชวนผู้ที่ต้องจดทะเบียนสิทธิหรือนิติกรรมที่ดินใช้บริการจดทะเบียนที่ดินต่างสํานักงานแบบออนไลน์ ซึ่งจะเพิ่มความสะดวก ลดลดค่าใช้จ่ายในการเดินทาง ลดเวลาทํานิติกรรมได้มาก เพราะปีหนึ่งๆในกรุงเทพมหานครมีผู้จดทะเบียนสิทธิและนิติกรรมถึงปีละ 9 แสนรายการ โดยบริการนี้จะครอบคลุมที่ดินในกรุงเทพมหานครทั้งหมด 2.2 ล้านแปลง” น.ส.ไตรศุลี กล่าว
น.ส.ไตรศุลี กล่าวว่า บริการนี้เริ่มนําร่องในกรุงเทพฯ เป็นพื้นที่แรก ซึ่งกระทรวงมหาดไทยมีเป้าหมายจะขยายบริการจดทะเบียนที่ดินออนไลน์ให้ครอบคลุมทั่วประเทศ ซึ่งในปี 2566-67 จะขยายไปใน 10 จังหวัด แยกเป็น 4 จังหวัดในปี 2566 ได้แก่ อุบลราชธานี หนองคาย เชียงใหม่ และสงขลา และ 6 จังหวัดในปี 2567 ประกอบด้วยขอนแก่น ปทุมธานี นนทบุรี สมุทรปราการ เพชรบุรี สิงห์บุรี โดยบริการที่กว้างขวางขึ้นจะช่วยยกระดับเรื่องการจัดอันดับความยาก-ง่ายในการประกอบธุรกิจ หรือ Ease of Doing Business ในระยะยาวของประเทศไทยด้วย ซึ่งจะช่วยสร้างความมั่นใจต่อประเทศไทยของนักลงทุนต่อไป
.................................
รัฐบาลไทย-ข่าวทำเนียบรัฐบาล-ครม.อนุมัติงบกลาง 2,909 ล้านบาทเดินหน้าโครงการพัฒนาและเสริมสร้างความเข้มแข็งของเศรษฐกิจฐานราก ครั้งที่ 3 พร้อมเห็นชอบหลักการให้ดำเนินการอีก 14 จังหวัด
วันอังคารที่ 7 กันยายน 2564
ครม.อนุมัติงบกลาง 2,909 ล้านบาทเดินหน้าโครงการพัฒนาและเสริมสร้างความเข้มแข็งของเศรษฐกิจฐานราก ครั้งที่ 3  พร้อมเห็นชอบหลักการให้ดําเนินการอีก 14 จังหวัด
ครม.อนุมัติงบกลาง 2,909 ล้านบาทเดินหน้าโครงการพัฒนาและเสริมสร้างความเข้มแข็งของเศรษฐกิจฐานราก ครั้งที่ 3  พร้อมเห็นชอบหลักการให้ดําเนินการอีก 14 จังหวัด
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า คณะรัฐมนตรี(ครม.)วันที่ 7 ก.ย. 2564 อนุมัติงบกลางรายการเงินสํารองจ่ายเพื่อกรณีฉุกเฉินหรือจําเป็นประจําปีงบประมาณ 2564 เพื่อดําเนินโครงการพัฒนาและเสริมสร้างความเข้มแข็งของเศรษฐกิจฐานราก ครั้งที่ 3 จํานวน 1,766 โครงการ วงเงินรวม 2,909 ล้านบาท ดําเนินการ ใน10 จังหวัด ประกอบด้วย จังหวัดแพร่ พิษณุโลก ตาก สุโขทัย ร้อยเอ็ด สุรินทร์ อํานาจเจริญ อยุธยา ปราจีนบุรี และ สระแก้ว ใน 4 กลุ่มโครงการ ประกอบด้วยกลุ่มพัฒนาสินค้า ท่องเที่ยวบริการ และการค้า, กลุ่มยกระดับประสิทธิภาพและสร้างมูลค่าเพิ่มด้านการเกษตร, กลุ่มส่งเสริมและพัฒนาทักษะฝีมือแรงงาน และ กลุ่มพัฒนาโครงสร้างพื้นฐานชุมชน
ระยะเวลาดําเนินการระหว่างเดือนสิงหาคม –ธันวาคม 2564 คาดว่าจะทําให้เกิดการจ้างงานรวมทั้งสิ้น 29,765 คน และมีผู้ได้รับประโยชน์ประมาณ 3.54 ล้านคน
น.ส.ไตรศุลี กล่าวว่า พร้อมกันนี้ ครม. ยังได้เห็นชอบในหลักการสําหรับโครงการพัฒนาและเสริมสร้างความเข้มแข็งของเศรษฐกิจฐานราก ครั้งที่ 4 จํานวน 1,434 โครงการ วงเงินรวม 3,753 ล้านบาท ดําเนินการใน 14 จังหวัด ประกอบด้วย พะเยา น่าน อุตรดิตถ์ เลย นครพนม บุรีรัมย์ อุบลราชธานี ศรีสะเกษ ลพบุรี อ่างทอง สมุทรสงคราม สมุทรสาคร นครนายก และยะลา ซึ่งหลังจากนี้หน่วยงานที่เกี่ยวข้องจะได้จัดทํารายละเอียดเพื่อเสนอขอรับงบประมาณจาก ครม. ต่อไป
ทั้งนี้ ครม. มีข้อสั่งการให้หน่วยงานที่รับผิดชอบดําเนินการตามข้อสั่งการคณะกรรมการกลั่นกรองการใช้เงินกู้อย่างเคร่งครัด และในกรณีที่เป็นโครการก่อสร้าง ปรับปรุงและซ่อมแซมถนนหรือเสริมผิวทางด้วยยางพารา ให้สํานักงบประมาณพิจารณาความเหมาะสม เหตุผลและความจําเป็นในการดําเนินการเป็นรายเส้นทางอีกครั้ง เนื่องจากโครงการลักษณะดังกล่าวมีงบประมาณดําเนินการค่อนข้างสูง เพื่อให้การใช้จ่ายเกิดความคุ้มค่าและประโยชน์สูงสุด
.........................
รัฐบาลไทย-ข่าวทำเนียบรัฐบาล-การใช้สิทธิมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 วันแรก
วันศุกร์ที่ 2 กรกฎาคม 2564
การใช้สิทธิมาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 วันแรก
มาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ได้เปิดให้ประชาชนใช้จ่ายวันแรกเมื่อวันพฤหัสบดีที่ 1 กรกฎาคม 2564 ซึ่งพบว่าในการใช้จ่ายวันแรก มีผู้ใช้สิทธิทุกโครงการรวมกว่า 7.8 ล้านราย และมียอดใช้จ่ายรวม ทั้งหมด 1,646.3 ล้านบาท
นางสาวกุลยา ตันติเตมิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า มาตรการลดภาระค่าครองชีพและฟื้นฟูเศรษฐกิจจากผลกระทบ COVID-19 ซึ่งประกอบด้วย โครงการคนละครึ่ง ระยะที่ 3 โครงการยิ่งใช้ยิ่งได้ โครงการเพิ่มกําลังซื้อกลุ่มบัตรสวัสดิการแห่งรัฐระยะที่ 3 และโครงการเพิ่มกําลังซื้อให้กลุ่มผู้ที่ต้องการความช่วยเหลือเป็นพิเศษ ได้เปิดให้ประชาชนใช้จ่ายวันแรกเมื่อวันพฤหัสบดีที่ 1 กรกฎาคม 2564 ซึ่งพบว่าในการใช้จ่ายวันแรก มีผู้ใช้สิทธิทุกโครงการรวมกว่า 7.8 ล้านราย และมียอดใช้จ่ายรวม ทั้งหมด 1,646.3 ล้านบาท โดยสรุปผลการใช้จ่ายได้ ดังนี้
1. โครงการคนละครึ่ง ระยะที่ 3 มีผู้ใช้สิทธิจํานวน 3.5 ล้านราย โดยมียอดการใช้จ่ายรวม 791.3 ล้านบาท แบ่งเป็นเงินที่ประชาชนจ่าย 399.4 ล้านบาท และรัฐร่วมจ่าย 391.8 ล้านบาท
2. โครงการยิ่งใช้ยิ่งได้ มีผู้ใช้สิทธิจํานวน 3,428 ราย โดยเป็นยอดการใช้จ่ายรวม 9.1 ล้านบาท
3. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 3 มีผู้ใช้สิทธิจํานวน 4.2 ล้านราย มียอดการใช้จ่ายรวม 826.3 ล้านบาท
4. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ มีผู้ใช้สิทธิจํานวนกว่า 1 แสนราย มียอดการใช้จ่ายรวม 19.6 ล้านบาท
โฆษกกระทรวงการคลังได้ย้ําว่า การใช้จ่ายในทุกโครงการ จะต้องเป็นการจ่ายเงินระหว่างประชาชนกับร้านค้าหรือผู้ให้บริการแบบพบหน้า (face-to-face) เท่านั้น และจะต้องไม่มีกระบวนการใดๆ รองรับการซื้อขายที่ดําเนินการผ่านช่องทางออนไลน์ หรือผ่านคนกลาง ไม่ว่าด้วยวิธีการใด ที่เป็นการหลีกเลี่ยงการทําธุรกรรมแบบพบหน้าดังกล่าว เช่น การนํา QR Code ไปคัดลอกส่งต่อแก่บุคคลอื่นเพื่อสแกนจ่ายเงิน เป็นต้น ทั้งนี้ เพื่อให้การใช้จ่ายเป็นไปตามวัตถุประสงค์ของโครงการและตรวจสอบความถูกต้องได้ นอกจากนี้ ในการสแกนจ่ายค่าสินค้าหรือบริการจะต้องระบุยอดเงินให้ตรงตามมูลค่าสินค้าหรือบริการนั้น เนื่องจากไม่สามารถทอนเงินหรือรับแลกสินค้าหรือบริการคืนเป็นเงินสดได้
ทั้งนี้ ประชาชนสามารถใช้จ่ายในโครงการต่าง ๆ ได้จนถึงวันที่ 31 ธันวาคม 2564 โดยสามารถตรวจสอบร้านค้าที่เข้าร่วมแต่ละโครงการได้ที่ www.คนละครึ่ง.com หรือ www.ยิ่งใช้ยิ่งได้.com
สํานักงานเศรษฐกิจการคลัง โทร. 02 273 9020 ต่อ 3503 3516 3506 3502 3536 3515
ธนาคารกรุงไทย จํากัด (มหาชน) โทร. 02-111-1122
รัฐบาลไทย-ข่าวทำเนียบรัฐบาล-กรมเจ้าท่า เตรียมพร้อมอำนวยความสะดวกและความปลอดภัย รับเปิดเทอม
วันอังคารที่ 10 พฤษภาคม 2565
กรมเจ้าท่า เตรียมพร้อมอํานวยความสะดวกและความปลอดภัย รับเปิดเทอม
...
วันที่ 9 พฤษภาคม 2565 นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานฯ ในการประชุมเตรียมความพร้อมก่อนเปิดภาคเรียน 1/2565 ด้วยกระทรวงสาธารณสุข ร่วมกับกระทรวงศึกษาธิการ ดําเนินมาตรการเพื่อเตรียมความพร้อมรองรับการเปิดภาคเรียนที่ 1/2565 ให้ทุกหน่วยงานกํากับ ติดตาม เฝ้าระวัง และทบทวนมาตรการตามความเหมาะสมกับสถานการณ์โควิด-19 ในปัจจุบัน
กรมเจ้าท่า กระทรวงคมนาคม หน่วยงานที่กํากับดูแลด้านความปลอดภัยในการเดินทางทางน้ํา คาดว่าจะมีนักเรียน นักศึกษา ผู้ปกครอง และบุคลากรทางการศึกษา ใช้บริการการเดินทางทางน้ําเป็นจํานวนมากในช่วงเปิดภาคเรียน ประกอบกับคณะกรรมการโรคติดต่อแห่งชาติได้ประกาศให้โรคติดเชื้อไวรัสโคโรนา 2019 (COVID-19) เป็นโรคติดต่ออันตรายตามพระราชบัญญัติโรคติดต่อ พ.ศ.2558 กลุ่มตรวจการเดินเรือ สํานักความปลอดภัยและสิ่งแวดล้อมทางน้ํา ในฐานะหน่วยงานส่วนกลางทําหน้าที่ควบคุมและดูแลความปลอดภัยทางน้ําในช่วงเปิดภาคเรียนที่ 1/2565 มีหน้าที่ในการสั่งการ ควบคุม และกํากับดูแลการปฏิบัติงาน เพื่อให้เกิดความเป็นระเบียบเรียบร้อยและปลอดภัยในชีวิตและทรัพย์สินของประชาชน
พร้อมกันนี้ กลุ่มตรวจการเดินเรือ สํานักความปลอดภัยและสิ่งแวดล้อมทางน้ํา ได้กําหนดมาตรการป้องกันโรคติดเชื้อไวรัสโคโรนา2019 (COVID-19) จัดทําแผนการปฏิบัติมาตรการเพื่อความปลอดภัยและมาตรการป้องกันโรคติดเชื้อไวรัสโคโรนา 2019 (COVID-19) ในช่วงเปิดภาคเรียนที่ 1/2565 ออกประกาศกรมเจ้าท่า เรื่อง มาตรการเพื่อความปลอดภัยและมาตรการป้องกันโรคติดต่อเชื้อไวรัสโคโรนา 2019 (COVID-19) ในช่วงเปิดภาคเรียนที่ 1/2565 พร้อมออกประกาศเตือนให้ใช้ความระมัดระวังในการเดินเรือและการใช้เรือในช่วงเปิดภาคเรียน ออกคําสั่งกรมเจ้าท่า แต่งตั้งคณะทํางานเพื่อตรวจสภาพความปลอดภัยของเรือโดยสาร เรือภัตตาคารและท่าเทียบเรือ เป็นการประชุมเตรียมความพร้อมก่อนช่วงเปิดภาคเรียนที่ 1/2565 ของหน่วยงานภายในสังกัดส่วนกลาง และส่วนภูมิภาคที่ 1-7 ผ่านระบบ Zoom Cloud Meeting ณ ห้องประชุมวิสูตรสาคร ชั้น 4 อาคาร 162 ปี กรมเจ้าท่า
ในการนี้ รองอธิบดีฯ กรมเจ้าท่า ได้เน้นย้ํา เรื่อง การทํางานในเชิงรุกด้านความปลอดภัยทางน้ํา เพื่อป้องกันการเกิดอุบัติเหตุ มากกว่าการแก้ไขเมื่อเกิดอุบัติเหตุแล้ว โดยให้วางกรอบ / แนวทาง / มาตรการในเชิงป้องกันอย่างต่อเนื่อง รวมทั้งการตรวจเข้มเรื่อง การบรรทุกเกิน และใบอนุญาตใช้เรือ ต้องไม่ขาดอายุ พร้อมใช้กฎหมายขั้นสูงหากฝ่าฝืน ทั้งนี้ เพื่อพร้อมรองรับการเปิดประเทศในช่วงต้นเดือนที่ผ่านมา และพนักงานประจําท่าเรือ ต้องเข้มงวดในการดูแลความปลอดภัย โดยเฉพาะเด็กนักเรียน ที่อาจจะห่างหายจากการใช้การเดินทางทางน้ําไปเป็นเวลานาน และ เน้นย้ํา ถึงข้อสั่งการของรัฐมนตรีว่าการกระทรวงคมนาคม ถึงการตรวจสอบเรือเร็วส่วนบุคคล ที่นําไปให้เช่าเป็นเรือโดยสาร ทั้งนี้ สามารถแจ้งเหตุไม่ปลอดภัยทางน้ํา ผ่านหมายเลขสายด่วน 1199 กรมเจ้าท่า ที่ต้องมีความพร้อมใช้งานได้ตลอด 24 ชั่วโมง
รัฐบาลไทย-ข่าวทำเนียบรัฐบาล-ดีอีเอส ขยายการใช้หมายเลข 1426 ของกรมสนับสนุนบริการสุขภาพ สธ ตอบปัญหาประชาชนต่อเนื่องอีก 1 ปี
วันพุธที่ 1 ธันวาคม 2564
ดีอีเอส ขยายการใช้หมายเลข 1426 ของกรมสนับสนุนบริการสุขภาพ สธ ตอบปัญหาประชาชนต่อเนื่องอีก 1 ปี
ดีอีเอส ขยายการใช้หมายเลข 1426 ของกรมสนับสนุนบริการสุขภาพ สธ ตอบปัญหาประชาชนต่อเนื่องอีก 1 ปี
เมื่อวันที่ 1 ธันวาคม 2564 นางสาวสุกันยาณี ยะวิญชาญ ผู้ตรวจราชการกระทรวงดิจิทัลเพื่อเศรษฐกิจและสังคม เป็นประธานการประชุมคณะทํางานพิจารณาการขอรับการจัดสรรหมายเลขโทรคมนาคมพิเศษ (แบบสั้น 4 หลัก) และการขอจัดตั้ง Sub Call Center เพื่อให้บริการตอบข้อซักถามและข้อร้องเรียนของประชาชน โดยผ่านบริการโครงการศูนย์บริการข้อมูลภาครัฐเพื่อประชาชน (Government Contact Center : GCC 1111 ) ครั้งที่ 6/2564 ณ ห้องประชุม 701 สํานักงานปลัดกระทรวงดิจิทัลเพื่อเศรษฐกิจและสังคม โดยที่ประชุมได้พิจารณาการขอรับจัดสรรหมายเลขโทรศัพท์แบบสั้น 4 หลัก ของกรมสนับสนุนบริการสุขภาพ กระทรวงสาธารณสุข โดยที่ประชุมเห็นชอบให้กรมสนับสนุนบริการสุขภาพใช้งานหมายเลข 1426 จาก กสทช.ต่อเนื่องอีก 1 ปี เนื่องจากสถานการณ์แพร่ระบาดของโรค COVID-19 ยังคงแพร่ระบาดอย่างต่อเนื่อง จําเป็นอย่างยิ่งที่ต้องมีช่องทางอํานวยความสะดวกให้ประชาชนเข้าถึงการให้บริการข้อมูลอย่างรวดเร็ว ทั้งนี้จากสถิติการให้บริการตั้งแต่ตุลาคม 2563 จนถึง กันยายน 2564 มีผู้ใช้บริการทั้งสิ้น 21,282 ครั้ง
********************
รัฐบาลไทย-ข่าวทำเนียบรัฐบาล-ปลื้ม! สหรัฐฯ จัดอันดับ “แก้ไขปัญหาค้ามนุษย์ไทย ปี 65” อยู่ในกลุ่ม Tier 2 และประกาศ “คนไทย” ติด 1 ใน 6 TIP Heroes
วันพุธที่ 20 กรกฎาคม 2565
ปลื้ม! สหรัฐฯ จัดอันดับ “แก้ไขปัญหาค้ามนุษย์ไทย ปี 65” อยู่ในกลุ่ม Tier 2 และประกาศ “คนไทย” ติด 1 ใน 6 TIP Heroes
......
พลเอก ประยุทธ์ จันทร์โอชา นายกรัฐมนตรี รับทราบและร่วมยินดี กรณีกระทรวงการต่างประเทศสหรัฐฯ เผยแพร่รายงานการติดตามและการดําเนินงานต่อต้านการค้ามนุษย์ (Trafficking in Persons Report-TIP Report ประจําปี 2022) พบว่าปี 65 ประเทศไทยได้รับการจัดอันดับให้อยู่ในกลุ่ม Tier 2 จากเดิมเมื่อปีที่แล้ว อยู่ในกลุ่ม Tier 2 Watch List
.
นอกจากนี้ ยังได้ประกาศรายชื่อ TIP Heroes 6 คน เพื่อเชิดชูผู้ที่ทํางานด้านการต่อต้านการค้ามนุษย์ในประเทศต่าง ๆ และปีนี้มีคนไทยได้รับคัดเลือกคือ คุณอภิญญา ทาจิตต์ จากองค์กร Stella Maris ซึ่งเป็นผู้ทํางานด้านการช่วยเหลือเหยื่อการค้ามนุษย์ และมีบทบาทสําคัญในการสร้างความตระหนักเรื่องปัญหาลักลอบค้าแรงงานเด็ก
.
ทั้งนี้ รายงาน TIP Report 2022 ระบุว่ารัฐบาลไทยได้แสดงให้เห็นถึงความพยายามในการต่อสู้กับปัญหาการค้ามนุษย์ที่เพิ่มขึ้น เช่น การเพิ่มการสืบสวนกรณีการค้ามนุษย์ การจัดทําแนวทางกลไกการส่งต่อระดับชาติ จัดตั้งศูนย์ช่วยเหลือเหยื่อค้ามนุษย์แห่งใหม่ เป็นต้น
.
โดยนายกฯ ให้ความสําคัญกับการแก้ไขปัญหาการค้ามนุษย์เป็นอย่างมาก กําหนดให้เป็นวาระแห่งชาติ มุ่งขับเคลื่อนการต่อต้านการค้ามนุษย์อย่างจริงจัง เพื่อปกป้องคุ้มครองศักดิ์ศรีความเป็นมนุษย์ตามหลักสิทธิมนุษยชน และประเทศไทยพร้อมร่วมมือกับภาคส่วนต่าง ๆ ทั้งในและต่างประเทศ เพื่อขจัดการค้ามนุษย์และการบังคับใช้แรงงานทุกรูปแบบ
.
อ่านเพิ่มเติม คลิกhttps://www.thaigov.go.th/news/contents/details/57048
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ออมสิน ประกาศช่วยเหลือลูกหนี้รายย่อยกว่า 7.5 แสนราย ให้พักหนี้แบบไม่ต้องส่งเงินงวด (พักทั้งเงินต้นและดอกเบี้ย) นานสุด 6 เดือน เริ่มงวดแรก ก.ค. นี้
วันอังคารที่ 20 กรกฎาคม 2564
ออมสิน ประกาศช่วยเหลือลูกหนี้รายย่อยกว่า 7.5 แสนราย ให้พักหนี้แบบไม่ต้องส่งเงินงวด (พักทั้งเงินต้นและดอกเบี้ย) นานสุด 6 เดือน เริ่มงวดแรก ก.ค. นี้
ธนาคารออมสินออกมาตรการพักชําระหนี้สูงสุด 6 งวด (พักชําระทั้งเงินต้นและดอกเบี้ย) แก่ผู้ที่ได้รับผลกระทบจากมาตรการควบคุมและป้องกันการแพร่ระบาดของ COVID-19 แบ่งเบาภาระค่าใช้จ่ายในช่วงสถานการณ์ยากลําบาก
นายวิทัย รัตนากร ผู้อํานวยการธนาคารออมสิน เปิดเผยว่า ตามที่คณะรัฐมนตรีมอบหมายให้สถาบันการเงินของรัฐ ออกมาตรการช่วยเหลือประชาชนโดยการพักชําระหนี้แก่ผู้ที่ได้รับผลกระทบจากมาตรการควบคุมและป้องกันการแพร่ระบาดของ COVID-19 ธนาคารออมสินตระหนักถึงความเดือดร้อนของลูกหนี้กลุ่มที่เป็นลูกค้ารายย่อย จึงออกมาตรการพักชําระหนี้ สูงสุด 6 งวด (พักชําระทั้งเงินต้นและดอกเบี้ย) เพื่อช่วยเหลือแบ่งเบาภาระค่าใช้จ่ายในช่วงสถานการณ์ยากลําบาก ซึ่งจากฐานข้อมูลลูกค้าสินเชื่อของธนาคาร ประเมินว่าจะสามารถช่วยเหลือลูกค้าที่มีสิทธิ์พักหนี้ตามมาตรการนี้ ในจํานวนมากถึงกว่า 750,000 ราย เป็นยอดหนี้คงเหลือกว่า 50,000 ล้านบาท
มาตรการพักชําระหนี้ลูกค้าสินเชื่อรายย่อย ที่มีวงเงินกู้ไม่เกิน 200,000 บาท และไม่ใช้หลักทรัพย์ค้ําประกัน สําหรับผู้ได้รับผลกระทบทําให้ต้องเลิกกิจการ ถูกเลิกจ้าง ขาดรายได้ ฯลฯ (ยกเว้นข้าราชการและพนักงานรัฐวิสาหกิจ) โดยพักเงินงวดผ่อนชําระให้สูงสุด 6 งวด เริ่มตั้งแต่งวดเดือนกรกฎาคม – เดือนธันวาคม 2564 หลังจากนั้นเมื่อสิ้นสุดระยะการพักชําระหนี้ ให้กลับมาจ่ายเงินงวดตามเงื่อนไขเดิม โดยเงินต้นและดอกเบี้ยที่ได้พักไว้ จะถูกนําไปรวมชําระในงวดสุดท้ายของสัญญาเงินกู้หรือข้อตกลงที่ทํากับธนาคาร ทั้งนี้ ช่วงระยะเวลาที่พักชําระหนี้ ไม่ถือเป็นการผิดนัดชําระและไม่ส่งผลต่อข้อมูลเครดิตของลูกค้า รวมถึงไม่มีดอกเบี้ยผิดนัดชําระและค่าปรับใด ๆ โดยธนาคารแบ่งความช่วยเหลือเป็น 2 เฟส เริ่มเฟสแรกวันที่ 25 กรกฎาคม 2564 และเฟสที่สองช่วงเดือนสิงหาคม ลูกค้าจะทยอยได้รับ SMS หรือ Notification แจ้งทางแอป MyMo ให้สามารถกดรับสิทธิ์เพื่อขอพักชําระหนี้ผ่านแอป MyMo จนเสร็จสิ้นกระบวนการ กรณีที่ลูกค้ายังไม่มีแอป สามารถดาวน์โหลดและลงทะเบียนใช้งานด้วยตนเอง หรือ ติดต่อที่ธนาคารออมสินทุกสาขา
อนึ่ง มาตรการพักชําระหนี้ลูกค้าสินเชื่อรายย่อยในครั้งนี้ เป็นส่วนหนึ่งของชุดมาตรการพักชําระหนี้ทั้งหมดที่ธนาคารออมสินประกาศให้ความช่วยเหลือลูกค้ากลุ่มต่าง ๆ อาทิ (1) มาตรการพักชําระหนี้ 2 เดือนแก่ลูกค้าสินเชื่อธุรกิจ SMEs ที่ทางราชการประกาศให้ปิดกิจการ (ให้สิทธิ์พักชําระหนี้ทั้งนายจ้างและลูกจ้าง) (2) มาตรการพักชําระหนี้ 6 เดือนแก่ลูกค้าสินเชื่อธุรกิจ SMEs ประเภทกิจการร้านอาหาร โรงแรม รีสอร์ต เกสต์เฮาส์ และเซอร์วิสอพาร์ตเมนท์ (3) มาตรการมหกรรมแก้หนี้ครูและบุคลากรทางการศึกษา และ (4) มาตรการแก้หนี้ สําหรับลูกค้าทั่วไปที่ประสบปัญหาการชําระเงินงวด อันเนื่องจากผลกระทบของการแพร่ระบาดของ COVID-19
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่ง กรมราชทัณฑ์ ปล่อยตัวนักโทษคดีกัญชา ให้เรียบร้อย หลังปลดล็อคกัญชามีผล 9 มิ.ย.นี้
วันพุธที่ 8 มิถุนายน 2565
รัฐมนตรีว่าการกระทรวงยุติธรรม สั่ง กรมราชทัณฑ์ ปล่อยตัวนักโทษคดีกัญชา ให้เรียบร้อย หลังปลดล็อคกัญชามีผล 9 มิ.ย.นี้
รัฐมนตรีว่าการกระทรวงยุติธรรม สั่ง กรมราชทัณฑ์ ปล่อยตัวนักโทษคดีกัญชา ให้เรียบร้อย หลังปลดล็อคกัญชามีผล 9 มิ.ย.นี้ เผย มีผู้ต้องขังคดีกัญชา 4,075 ราย หลุดทันที 3,071 ราย ที่เหลือติดคุกต่อ หลังมีความผิดคดีอื่นด้วย แต่ลดโทษกัญชาทิ้งให้ ขณะที่ ป.ป.ส.จําห
วันที่ 8 มิถุนายน 2565 ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม โดยมี ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม อธิบดีกรมต่างๆ และผู้บริหาร เข้าร่วมการประชุม
โดยนายสมศักดิ์ ได้รายงานให้ที่ประชุมรับทราบว่า เมื่อวาน คณะรัฐมนตรี ได้มีการพูดคุยถึงการปลดล็อคกัญชา ที่จะมีผลวันที่ 9 มิ.ย.นี้ แต่จะต้องมีกฎหมายรอง ในการบังคับใช้ด้วย ดังนั้น ที่ประชุมได้ขอให้ทุกหน่วยงานเตรียมพร้อมหลังปลดล็อคกัญชาด้วย ซึ่งในส่วนของกระทรวงยุติธรรม ก็จะเกี่ยวข้องกับผู้ต้องขังในคดีกัญชา ที่ต้องปล่อยตัวกว่า 4 พันคนทันที
นายสมศักดิ์ กล่าวอีกว่า กรมราชทัณฑ์ ได้รายงานตัวเลขจํานวนผู้ต้องขังที่มีความผิดเกี่ยวกับกัญชา จํานวน 4,075 ราย แบ่งเป็น มีความผิดเกี่ยวกับคดีกัญชาคดีเดียว 3,071 ราย มีความผิดฐานอื่นด้วย 1,004 ราย โดยนักโทษเด็ดขาด และผู้ต้องขังระหว่างพิจารณาคดีเกี่ยวกับกัญชาคดีเดียว ศาลจะปล่อยตัว และพิพากษายกฟ้อง ส่วนที่มีฐานความผิดอื่นด้วย จะไม่ได้รับการปล่อยตัวออกจากเรือนจํา แต่ศาลจะแก้ไขยกเลิกโทษที่เกี่ยวกับคดีกัญชาให้
“ก่อนหน้านี้ กรมราชทัณฑ์ ได้ให้ผู้บัญชาการเรือนจํา เร่งทําคําร้องให้ผู้ต้องขัง ที่เกี่ยวกับคดีกัญชา ให้ศาลพิจารณา เพื่อศาลจะได้ออกหมายปล่อยตัว ทั้งคดีเด็ดขาด และไม่เด็ดขาด โดยคดีที่เด็ดขาด ก็จะต้องปล่อยตัว ส่วนที่ยังไม่เด็ดขาด ก็จะต้องยกฟ้อง ซึ่งขณะนี้ หลายเรือนจํามีความพร้อมในเรื่องการปล่อยตัวผู้ต้องขังที่เกี่ยวกับคดีกัญชา ในวันพรุ่งนี้แล้ว โดยส่วนใหญ่ จะได้รับการปล่อยตัวทันที ซึ่งผู้ต้องขัง ได้รู้ตัวล่วงหน้าแล้วทุกคน ดังนั้น ขอให้กรมราชทัณฑ์ ดูแลเรื่องการปล่อยตัวให้เรียบร้อยด้วย ส่วนคดีในส่วนของ ป.ป.ส. ก็ต้องจําหน่ายออกจากสารบบ แบ่งเป็น คดียึดทรัพย์ 99 คดี คดีทรัพย์สิน 110 ล้านบาท” รมว.ยุติธรรม กล่าว
รัฐบาลไทย-ข่าวทำเนียบรัฐบาล-โฆษกรัฐบาลขอบคุณสภาฯ หลังผ่านร่าง พรบ.งบ 66 แจงพร้อมรับทุกความเห็น ข้อเสนอแนะ รวมถึงข้อกังวลไปพิจารณาปรับปรุงการดำเนินงาน
วันศุกร์ที่ 3 มิถุนายน 2565
โฆษกรัฐบาลขอบคุณสภาฯ หลังผ่านร่าง พรบ.งบ 66 แจงพร้อมรับทุกความเห็น ข้อเสนอแนะ รวมถึงข้อกังวลไปพิจารณาปรับปรุงการดําเนินงาน
​โฆษกรัฐบาลขอบคุณสภาฯ หลังผ่านร่าง พรบ.งบ 66 แจงพร้อมรับทุกความเห็น ข้อเสนอแนะ รวมถึงข้อกังวลไปพิจารณาปรับปรุงการดําเนินงาน ลั่นใช้จ่ายเงินงบประมาณด้วยความโปร่งใส เพื่อบรรลุผลสําเร็จตามนโยบายที่กําหนดไว้
วันนี้ 3 มิ.ย. 65 นายธนกร วังบุญคงชนะ โฆษกประจําสํานักนายกรัฐมนตรี กล่าวภายหลังที่ประชุมสภาผู้แทนราษฎรผ่านร่างพระราชบัญญัติงบประมาณรายจ่ายประจําปีงบประมาณ พ.ศ. 2566 ว่า ขอขอบคุณประธานสภาฯ และ ส.ส.ทุกท่านที่ให้ความเห็นชอบร่าง พ.ร.บ.งบประมาณรายจ่ายประจําปีงบประมาณ พ.ศ. 2566 ซึ่งมีความสําคัญต่อการขับเคลื่อนนโยบายของรัฐบาล โดยให้ความสําคัญกับประโยชน์ของประเทศและประชาชนอย่างยั่งยืน รวมทั้งเพื่อเป็นการเพิ่มขีดความสามารถในการแข่งขันของประเทศตามเป้าหมายที่รัฐบาลได้กําหนดไว้ ทั้งนี้ รัฐบาลจะนําทุกความคิดเห็น ข้อเสนอแนะต่างๆ รวมถึงข้อกังวลของที่ประชุมสภาฯ ที่ได้แสดงความห่วงใยไว้ตลอดระยะเวลาการประชุมที่ผ่านมา ไปพิจารณาปรับปรุงการดําเนินงานเพื่อให้ประชาชนได้รับประโยชน์จากการใช้เงินงบประมาณให้มากที่สุด
"ขอให้ทุกคนมั่นใจว่า งบประมาณที่ได้รับการอนุมัติในครั้งนี้จะถูกนําไปใช้ตามวัตถุประสงค์ ดําเนินการภายใต้สถานการณ์การแพร่ระบาดของโรคติดเชื้อโควิค-19 และภายใต้วงเงินงบประมาณที่มีอยู่อย่างจํากัด และรัฐบาลจะกํากับดูแลการใช้จ่ายเงินงบประมาณด้วยความโปร่งใส เพื่อให้บรรลุผลสําเร็จตามนโยบายที่ได้กําหนดไว้อย่างมีประสิทธิภาพ โดยมีเป้าหมายหลักเพื่อให้ประเทศมีความมั่นคง มั่งคั่ง และยั่งยืน เพื่อขับเคลื่อนประเทศให้ก้าวพ้นวิกฤต รวมทั้งฟื้นฟูเศรษฐกิจให้กลับคืนมาโดยเร็ว" นายธนกร กล่าว
//////
รัฐบาลไทย-ข่าวทำเนียบรัฐบาล-ก.แรงงาน เร่งสกัด! แรงงานไทยไปเกาหลีใต้ผิดกฎหมาย ลดเสี่ยงไม่ให้ ปชช. ตกเป็นเหยื่อขบวนการค้ามนุษย์
วันศุกร์ที่ 5 สิงหาคม 2565
ก.แรงงาน เร่งสกัด! แรงงานไทยไปเกาหลีใต้ผิดกฎหมาย ลดเสี่ยงไม่ให้ ปชช. ตกเป็นเหยื่อขบวนการค้ามนุษย์
.....
กรณีทางการเกาหลีใต้ปฏิเสธการเดินทางเข้าประเทศของคนไทยที่กําลังเพิ่มขึ้นอย่างมาก ในอัตราส่วนครึ่งต่อครึ่งนั้น (ประมาณ 10,000 คน ถูกปฏิเสธแล้ว 5,000 คน)
.
ก.แรงงาน ไม่ได้นิ่งนอนใจต่อปัญหาดังกล่าว ได้สั่งการกรมการจัดหางานเร่งตรวจสอบผู้มีพฤติการณ์จะลักลอบไปทํางานต่างประเทศอย่างเข้มงวดใน 2 ด่านที่คนหางานมักจะเดินทาง คือด่านตรวจคนหางานสุวรรณภูมิ และด่านตรวจคนหางานดอนเมือง
.
โดยในปี 65 ได้ระงับการเดินทางผู้มีพฤติการณ์จะลักลอบไปทํางานต่างประเทศแล้ว จํานวน 328 คน และได้ขยายผล จับกุม ดําเนินคดีสาย/นายหน้าเถื่อนแล้ว 112 ราย เป็นการหลอกลวงคนหางานทั้งสิ้น 158 คน คิดเป็นมูลค่าความเสียหาย จํานวน 12,758,210 บาท
.
สําหรับแรงงานไทยที่ประสงค์จะไปทํางานต่างประเทศจะต้องไปอย่างถูกต้องด้วย 5 วิธี
.
กรมการจัดหางานเป็นผู้จัดส่ง
บริษัทจัดหางานจัดส่ง
นายจ้างในประเทศไทยพาลูกจ้างของตนไปทํางานต่างประเทศ
นายจ้างในประเทศไทยส่งลูกจ้างของตนไปฝึกงานในต่างประเทศ
คนหางานแจ้งการเดินทางไปทํางานต่างประเทศด้วยตัวเอง โดยต้องแจ้งการเดินทางกับกรมการจัดหางานก่อนเดินทางทุกครั้ง และต้องเดินทางออกไปทํางานโดยผ่านด่านตรวจคนหางานที่ประจําอยู่ ณ ท่าอากาศยาน
.
ทั้งนี้ การไปทํางานในต่างประเทศอย่างถูกต้องถูกกฎหมาย จะช่วยลดความเสี่ยงไม่ต้องตกเป็นเหยื่อขบวนการค้ามนุษย์ ได้ทํางานอย่างมีเกียรติ มีศักดิ์ศรี ไม่ต้องหลบซ่อน
.
ผู้ที่สนใจเดินทางไปทํางานสาธารณรัฐเกาหลี สามารถติดตามข่าวสารได้ทางเว็บไซต์doe.go.th/overseasหรือสํานักงานจัดหางานจังหวัด/กรุงเทพมหานครพื้นที่ 1 – 10 หรือกองบริหารแรงงานไทยไปต่างประเทศ ฝ่ายจัดส่งไปทํางานสาธารณรัฐเกาหลี EPS โทร. 0 2245 6716, 0 2245 9429
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวงชนบท กระทรวงคมนาคม เดินหน้าติดตั้งเสาหลักนำทางยางธรรมชาติบนถนนสาย กบ.1002 จ.กระบี่
วันพุธที่ 25 สิงหาคม 2564
กรมทางหลวงชนบท กระทรวงคมนาคม เดินหน้าติดตั้งเสาหลักนําทางยางธรรมชาติบนถนนสาย กบ.1002 จ.กระบี่
อํานวยความปลอดภัยของผู้ใช้เส้นทาง
กรมทางหลวงชนบท โดยแขวงทางหลวงชนบทกระบี่ ดําเนินการติดตั้งเสาหลักนําทางยางธรรมชาติ (Rubber Guide Post : RGP) บนถนนทางหลวงชนบทสาย กบ.1002 แยก ทล.4 (กม.ที่ 146+400) - บ้านบางทราย อําเภออ่าวลึก จังหวัดกระบี่ ปัจจุบันได้ดําเนินการติดตั้งแล้วเสร็จสมบูรณ์ 3 ช่วง แบ่งเป็นช่วง กม.ที่ 0+100, กม.ที่ 1+300 และ กม.ที่ 16+200 สําหรับช่วงอื่น ๆ อยู่ในระหว่างดําเนินการติดตั้ง คาดว่าจะแล้วเสร็จภายในเดือนกันยายน 2564 รวมระยะทางตลอดสายทาง 17.867 กิโลเมตร จํานวนทั้งสิ้น 255 ต้น
นอกจากนี้ แขวงทางหลวงชนบทกระบี่ ยังมีแผนที่จะติดตั้งเพิ่มเติมอีก 3 สายทาง จํานวนรวม 542 ต้น ได้แก่ ทางหลวงชนบทสาย กบ.4024 แยก ทล. 4034 – บ้านทับแขก อําเภอเมือง จังหวัดกระบี่, ทางหลวงชนบทสาย กบ.6017 บ้านกระบี่ใหญ่ – บ้านโพธิ์เรียง อําเภอเมือง จังหวัดกระบี่ และ ทางหลวงชนบทสาย กบ.1025 แยก ทล.4 – บ้านเขาพนม อําเภอเมือง จังหวัดกระบี่
ทั้งนี้ เพื่อลดอัตราความรุนแรงจากอุบัติเหตุและเพิ่มความปลอดภัยแก่ประชาชนผู้ใช้ถนน อีกทั้งยังเป็นการส่งเสริมการใช้ยางพาราภายในประเทศอย่างยั่งยืน ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม และนายปฐม เฉลยวาเรศ อธิบดีกรมทางหลวงชนบท เกี่ยวกับการผลิตอุปกรณ์อํานวยความปลอดภัยจากยางพารา
รัฐบาลไทย-ข่าวทำเนียบรัฐบาล-กรมทางหลวงชนบทก่อสร้างสะพานข้ามคลองผันน้ำคลองชุมพร จังหวัดชุมพร คืบหน้ากว่า 70%
วันพุธที่ 9 กุมภาพันธ์ 2565
กรมทางหลวงชนบทก่อสร้างสะพานข้ามคลองผันน้ําคลองชุมพร จังหวัดชุมพร คืบหน้ากว่า 70%
ลดระยะเวลาในการเดินทางและการขนส่งระหว่างสองฝั่ง ยกระดับมาตรฐานงานทาง สัญจร  อย่างสะดวกปลอดภัย ตามนโยบายของรัฐมนตรีว่าการกระทรวงคมนาคม
กรมทางหลวงชนบท (ทช.) กระทรวงคมนาคม ก่อสร้างสะพานข้ามคลองผันน้ําคลองชุมพร ตําบลตากแดด อําเภอเมือง จังหวัดชุมพร เพื่อลดระยะเวลาการเดินทางระหว่างสองฝั่งคลองและอํานวยความสะดวกในการคมนาคมขนส่งผลผลิตทางการเกษตรสู่ตัวเมือง ช่วยบรรเทาความเดือดร้อนในการสัญจรของประชาชนในพื้นที่ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการยกระดับมาตรฐานงานทางเพื่อพัฒนาประสิทธิภาพความสะดวกปลอดภัยบนเส้นทางในโครงข่ายคมนาคมอย่างต่อเนื่อง
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า พื้นที่บริเวณสองฝั่งคลองชุมพรเป็นพื้นที่การทําเกษตรกรรม เช่น สวนปาล์ม สวนมะพร้าว จึงมีการสัญจรและการขนส่งสินค้าทางการเกษตรในพื้นที่ระหว่างสองฝั่งคลองเป็นจํานวนมาก แต่เนื่องจากการเดินทางข้ามคลองต้องใช้เส้นทางอ้อมเป็นระยะทางไกล ประกอบกับบริเวณคลองชุมพรมีการขุดขยายคลองเพื่อผันน้ําในช่วงฤดูฝนหรือช่วงมรสุม ส่งผลให้เกิดความไม่สะดวกในการสัญจร ประชาชนต้องใช้เวลาในการเดินทางและการขนส่งสินค้าเพิ่มมากขึ้น ทช. จึงได้ดําเนินการก่อสร้างสะพานข้ามคลองผันน้ําคลองชุมพร ตําบลตากแดด อําเภอเมือง จังหวัดชุมพร โดยก่อสร้างสะพานคอนกรีตเสริมเหล็ก ความยาว 128 เมตร ความกว้าง 9 เมตร พร้อมก่อสร้างถนนเชิงลาดเชื่อมสะพานทั้งสองฝั่ง ติดตั้งไฟฟ้าแสงสว่างและอุปกรณ์อํานวยความปลอดภัย เช่น หลักนําโค้งและราวเหล็กกันอันตรายโดยใช้งบประมาณทั้งสิ้น 28,274,500 บาท เมื่อก่อสร้างแล้วเสร็จจะช่วยลดระยะเวลาในการขนส่งผลผลิตทางการเกษตรเข้าสู่ตัวเมืองและร่นระยะการเดินทางระหว่างสองฝั่งคลองให้มีความสะดวกรวดเร็วมากขึ้น รองรับปริมาณการเดินทางที่จะขยายตัวเพิ่มขึ้นในอนาคต ปัจจุบันโครงการดังกล่าวมีความคืบหน้าการดําเนินงานไปแล้วกว่า ร้อยละ 70 ซึ่งอยู่ระหว่างการก่อสร้างส่วนราวสะพานและถนนเชิงลาดคอสะพาน คาดว่าจะดําเนินการก่อสร้าง แล้วเสร็จพร้อมเปิดให้ประชาชนใช้สัญจรได้ภายในเดือนมีนาคม 2565
รัฐบาลไทย-ข่าวทำเนียบรัฐบาล-นายกฯ แนะเตรียมพร้อมก่อนเดินทางช่วงเทศกาล เน้นมาตรการ Self Clean Up สำรวจอาการตนเองอย่างสม่ำเสมอ ลดความเสี่ยงในการแพร่เชื้อ ขณะที่ผู้ติดเชื้อโควิด-19 รายใหม่วันนี้ 25,139 ราย เสียชีวิต 108 ราย
วันอาทิตย์ที่ 10 เมษายน 2565
นายกฯ แนะเตรียมพร้อมก่อนเดินทางช่วงเทศกาล เน้นมาตรการ Self Clean Up สํารวจอาการตนเองอย่างสม่ําเสมอ ลดความเสี่ยงในการแพร่เชื้อ  ขณะที่ผู้ติดเชื้อโควิด-19 รายใหม่วันนี้  25,139 ราย เสียชีวิต 108 ราย
นายกฯ แนะเตรียมพร้อมก่อนเดินทางช่วงเทศกาล เน้นมาตรการ Self Clean Up สํารวจอาการตนเองอย่างสม่ําเสมอ ลดความเสี่ยงในการแพร่เชื้อ  ขณะที่ผู้ติดเชื้อโควิด-19 รายใหม่วันนี้  25,139 ราย เสียชีวิต 108 ราย
วันที่ 10 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะประชาชนที่จะเดินทางกลับสู่ภูมิลําเนาในช่วงเทศกาลสงกรานต์ เตรียมพร้อมก่อนเดินทางเน้นมาตรการ Self Clean Up เพื่อให้มั่นใจว่าตนเองปลอดจากเชื้อโควิด-19 ตรวจ ATK คัดกรองตนเองเพื่อลดความเสี่ยงในการแพร่เชื้อและเมื่อถึงภูมิลําเนาควรออกนอกบ้านเท่าที่จําเป็น ไม่ไปในสถานที่เสี่ยง แออัด พร้อมสํารวจอาการตนเองเข้าข่ายได้รับเชื้อโควิด – 19 หรือไม่ อาทิ อาการไอ น้ํามูก เจ็บคอ ปวดเมื่อยเนื้อตัว
มาตรการเตรียมพร้อมก่อนเดินทาง Self Clean Up มีดังนี้ 1) ขอให้บุตรหลานพาพ่อแม่ญาติผู้ใหญ่ โดยฉพาะกลุ่มเสี่ยง 608 ไปฉีดวัคซีน หรือวัคซีนเข็มกระตุ้น 2) ให้ปฏิบัติตามมาตรการ Universal Prevention เน้นการสวมหน้ากาก 100% เว้นระยะห่าง ล้างมือบ่อย ๆ อย่าใช้มือสัมผัสใบหน้า 3) หลังกลับจากสงกรานต์ ให้สังเกตอาการตนเอง 7 วัน ตรวจ ATK เมื่อมีอาการสงสัยติดเชื้อ และ WFH ตามความเหมาะสม
ขณะที่ผู้ติดเชื้อโควิด-19 รายใหม่วันนี้ (10 เมษายน 2565) รวม 25,139 ราย จําแนกเป็น ผู้ป่วยจากในประเทศ 25,072 ราย ผู้ป่วยมาจากต่างประเทศ 67 ราย ผู้ป่วยสะสม 1,660,050 ราย (ตั้งแต่ 1 มกราคม 2565) หายป่วยกลับบ้าน 25,509 ราย หายป่วยสะสม 1,437,935 ราย (ตั้งแต่ 1 มกราคม 2565) และผู้ป่วยกําลังรักษา 250,973 ราย เสียชีวิต 108 ราย
..................
รัฐบาลไทย-ข่าวทำเนียบรัฐบาล-โฆษกรัฐบาลมั่นใจ นายกฯ-รมต.แจงซักฟอกฉลุย เผยทุกคนเตรียมข้อมูลแน่นปึ้ก วอนฝ่ายค้านอย่าอภิ
วันเสาร์ที่ 16 กรกฎาคม 2565
โฆษกรัฐบาลมั่นใจ นายกฯ-รมต.แจงซักฟอกฉลุย เผยทุกคนเตรียมข้อมูลแน่นปึ้ก วอนฝ่ายค้านอย่าอภิ
โฆษกรัฐบาลมั่นใจ นายกฯ-รมต.แจงซักฟอกฉลุย เผยทุกคนเตรียมข้อมูลแน่นปึ้ก วอนฝ่ายค้านอย่าอภิปรายนอกประเด็น-ขุดเรื่องเดิมที่เคยแจงแล้วมาพูดซ้ํา
วันที่ 16 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี กล่าวถึงการอภิปรายไม่ไว้วางใจว่า มั่นใจว่าการบริหารประเทศตลอดระยะเวลาที่ผ่านมาของรัฐบาล มุ่งแก้ปัญหาต่าง ๆ ของประเทศ โดยเฉพาะปัญหาเศรษฐกิจ ปัญหาโควิด-19 ปัญหาผลกระทบสงครามรัสเซีย-ยูเครน และปัญหาความขัดแย้งของคนในประเทศได้เป็นที่น่าพอใจ ทั้งนี้ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รวมถึงรัฐมนตรีที่ถูกอภิปรายนั้น ต่างเตรียมข้อมูลเพื่อชี้แจงและทําความเข้าใจกับประชาชนอย่างครบถ้วน ดังนั้น เชื่อว่าไม่มีอะไรน่ากังวล แต่ขอให้ฝ่ายค้านอย่าอภิปรายนอกประเด็น หรืออภิปรายในเรื่องอดีตที่เคยได้ชี้แจงไปแล้วหลายรอบ เพื่อไม่ให้ประชาชนรู้สึกเบื่อหน่าย หรือนําข้อมูลที่ไม่ได้ผ่านการตรวจมาก่อน ได้ยินแต่เขาเล่าว่าแล้วก็รีบนํามาอภิปราย ซึ่งมีแต่จะทําให้เกิดการประท้วงวุ่นวาย จนต้องเสียเวลาของสภาฯ ไปโดยเปล่าประโยชน์
“ขอให้ฝ่ายค้านรู้จักเคารพกติกา เคารพข้อบังคับของสภาฯ ด้วย ไม่ใช่จ้องแต่จะเบี่ยงเบนประเด็นเพื่อหาเรื่องตีกินไปเรื่อยจนประชาชนสับสน ขอให้ทําหน้าที่ของฝ่ายค้านอย่างสร้างสรรค์ งัดหลักฐานที่ว่าเป็นไม้เด็ดออกมาอภิปรายให้ได้เห็นว่ามีข้อเท็จจริงเป็นอย่างไร ไม่ใช่อภิปรายเรื่อยเปื่อยแล้วจบแบบมวยล้มต้มคนดูเหมือนที่ผ่านมา” นายธนกร กล่าว
รัฐบาลไทย-ข่าวทำเนียบรัฐบาล-รมว.เฉลิมชัย สั่งลุยอ่างเก็บน้ำคลองน้ำเขียว
วันเสาร์ที่ 14 พฤษภาคม 2565
รมว.เฉลิมชัย สั่งลุยอ่างเก็บน้ําคลองน้ําเขียว
รมว.เฉลิมชัย สั่งลุยอ่างเก็บน้ําคลองน้ําเขียว เพิ่มแหล่งน้ําต้นทุนให้ชาวระยองได้อย่างมั่นคงและยั่งยืน
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ติดตามความคืบหน้าโครงการอ่างเก็บน้ําคลองน้ําเขียว โดยมีผู้บริหารกระทรวงเกษตรและสหกรณ์ เข้าร่วม ณ โรงเรียนบ้านหนองน้ําขุ่น อําเภอแกลง จังหวัดระยอง ซึ่งขณะนี้อยู่ระหว่างการเตรียมความพร้อม ทั้งในเรื่องการศึกษาความเหมาะสม การสํารวจ-ออกแบบ การขออนุญาตใช้พื้นที่ และการจัดหาที่ดิน โดยมีแผนการดําเนินงานก่อสร้างในปีงบประมาณ 2567 – 2569
สําหรับโครงการดังกล่าว หากดําเนินการแล้วเสร็จ จะเป็นแหล่งน้ําต้นทุน จํานวน 16.82 ล้าน ลบ.ม. สามารถส่งน้ําช่วยเหลือพื้นที่รับประโยชน์ในฤดูฝน จํานวน 10,700 ไร่ ช่วยบรรเทาปัญหาการขาดแคลนน้ําอุปโภคบริโภคและการเกษตร ช่วยยกระดับคุณภาพชีวิตของประชาชนในพื้นที่ให้มีความเป็นอยู่ที่ดีขึ้น อีกทั้งยังเป็นแหล่งเพาะพันธุ์สัตว์น้ําจืด ให้ราษฎรสามารถทําการประมงเพื่อเป็นรายได้เสริมได้อีกด้วย
"ปัจจุบันจังหวัดระยองมีการขยายตัวของชุมชนเมืองและเศรษฐกิจ ทําให้มีความต้องการใช้น้ํามากขึ้น โดยเฉพาะในภาคการเกษตรที่จะสามารถสนับสนุนด้านการเพาะปลูกได้ กระทรวงเกษตรฯ จึงมอบหมายให้กรมชลประทานบริหารจัดการน้ําให้เกิดประโยชน์สูงสุด โดยจะมีแนวทางที่จะพัฒนาทั้งในส่วนของแหล่งน้ําและท่อส่งน้ํา เพื่อให้สามารถสนับสนุนน้ําให้กับประชาชนและเกษตรกรชาวจังหวัดระยองได้มีน้ํากินน้ําใช้ อย่างไรก็ตาม ในส่วนของค่าชดเชยที่ดินที่จะใช้ก่อสร้างอ่างเก็บน้ํานั้น จะชดเชยให้อย่างเป็นธรรม จึงขอความร่วมมือจากพี่น้องในพื้นที่ให้การสนับสนุนในการก่อสร้างอ่างเก็บน้ําดังกล่าว เพื่อสร้างประโยชน์ให้กับพี่น้องจังหวัดระยองและพื้นที่ใกล้เคียงได้อย่างมั่นคงและยั่งยืนต่อไป" ดร.เฉลิมชัย กล่าว